ഫെയ്സ്ബുക്ക് സൗഹൃദം: ഭര്ത്താക്കന്മാരേയും കുട്ടികളെയും ഉപേക്ഷിച്ച് കാമുകനൊപ്പം ഒളിച്ചോടി യുവതികള് വിഴിഞ്ഞം: ഫെയ്സ്ബുക്ക് വഴി പരിചയപ്പെട്ട ആണ്സുഹൃത്തിനൊപ്പം കുട്ടികളെ ഉപേക്ഷിച്ച് ഒളിച്ചോടിപ്പോയ രണ്ട് യുവതികള് പോലീസ് പിടിയില്. വിഴിഞ്ഞം പോലീസ് ആണ് ഇരുവരെയും യുവാവിനൊപ്പം അറസ്റ്റ് ചെയ്തത്. ചൊവ്വര സ്വദേശി മൃദുല25, മുക്കോല സ്വദേശി ദിവ്യ25 എന്നിവരെയും ഇവരുടെ ആണ്സുഹൃത്തായ പൊഴിയൂര് സ്വദേശി ടിറ്റോയെയു25മാണ് അറസ്റ്റ് ചെയ്തത്. മൂന്നുദിവസം മുമ്ബായിരുന്നു ദിവ്യയും മൃദുലയും ടിറ്റോയ്ക്കൊപ്പം നാടുവിട്ടത്. ഇരുവരും സ്വന്തം മക്കളെ ഉപേക്ഷിച്ചാണ് ടിറ്റോയ്ക്കൊപ്പം ഒളിച്ചോടിപ്പോയതെന്നാണ് പോലീസ് പറയുന്നത്. ഇവരുടെ ഭര്ത്താക്കന്മാര് നല്കിയ പരാതിയുടെ അടിസ്ഥാനത്തിലായിരുന്നു അന്വേഷണം. നഗരത്തിലെ തുണിക്കടയിലെ ജീവനക്കാരിയാണ് ദിവ്യ. ഇവര്ക്ക് നാലുവയസ്സുള്ള മകനും രണ്ടര വയസ്സുള്ള മകളുമുണ്ട്. പൂജപ്പുരയിലെ സ്വകാര്യ സ്ഥാപനത്തിലാണ് മൃദുല ജോലി ജോലിചെയ്യുന്നത്. ഇവര്ക്ക് മൂന്നരവയസ്സുള്ള ആണ്കുട്ടിയുണ്ട്. ഫേസ്ബുക്ക് വഴിയാണ് ഇവര് ടിറ്റോയെ പരിചയപ്പെട്ടത്. പരിചയം പതുക്കെ പ്രണയമായി മാറി. ശേഷം ടിറ്റോയുമായി ഒളിച്ചോടാന് യുവതികള് തയ്യാറാവുകയായിരുന്നു. ഇവരെ കാണാതായതോടെ ഭര്ത്താക്കന്മാര് പോലീസില് പരാതി നല്കി. തുടര്ന്ന് നടത്തിയ അന്വേഷണത്തിലാണ് യുവതികള് ടിറ്റോയ്ക്കൊപ്പമാണ് ഒളിച്ചോടിയതെന്ന് വ്യക്തമായത്. വിഴിഞ്ഞം എസ്.ഐ. കെ.എല്.സമ്ബത്തിന്റെ നേതൃത്വത്തില് എസ്.ഐ. വിനോദ്, സി.പി.ഒ.മാരായ ഷാഹില്, വനിതാ പോലീസ് രഞ്ചിമ എന്നിവരാണ് ഇവരെ അറസ്റ്റ് ചെയ്തത്. ഇവര്ക്കെതിരേ ജുവനൈല് നിയമ പ്രകാരം കേസെടുത്തു. ഇവരെ റിമാന്ഡ് ചെയ്തു. Tags boyfriend eloped Facebook Affair shortlink